Sentonaali

Sentonaali (uudismuodoste latinan sanasta centum, sata) on historiallinen vero, jota kannettiin valtion virkamiesten palkasta ja eläkkeestä. Veron suuruus oli Suomessa yksi prosentti. Satunnaisesta työstä maksetusta palkkiosta sentonaalia ei tarvinnut maksaa. Sama koski ylimääräisinä ja virkaatekevinä palvelleita virkamiehiä sekä kansanedustajia. Suomessa sentonaalia kannettiin vuoden 1924 alkuun saakka. Ruotsissa sentonaalimaksut lakkautettiin 1841.

Lähteet

Historialliset verot